Държавен вестник, бр. 52, 2013 г., стр. 79

БРОЙ  52	
Д Ъ Р Ж А В Е Н  В Е С Т Н И К 	
СТР.  79  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОРАЗУМЕНИЕ 
между правителството на Република България 
и правителството на Румъния за създаване 
на съвместна търговска структура – оператор 
на новия комбиниран (пътен и железопътен) 
мост между двете страни на река Дунав меж­
ду градовете Видин (Република България) и 
Калафат (Румъния)
(Ратифицирано със закон, приет от 42-то На­
родно събрание на 30 май 2013 г. – ДВ, бр. 49 
от 2013 г. В сила от 4 юни 2013 г.)
Правителството на Република България и 
правителството на Румъния като „договарящи 
страни“,
отчитайки ангажиментите си като държа­
ви – членки на Европейския съюз, да развиват 
и подобряват националните, европейската и 
регионалната транспортни мрежи, което е в 
непосредствен интерес и на гражданите на 
всяка от двете страни,
отчитайки значението на модерните ин­
фраструктурни обекти за улесняване на 
свободното движение на хора и стоки между 
държавите – членки на Европейския съюз,
изпълнявайки Споразумението между 
правителството на Република България и 
правителството на Румъния за техническите, 
финансовите, правните и организационните 
въпроси, свързани с изграждането на нов 
граничен комбиниран (пътен и железопътен) 
мост между двете страни на река Дунав от 
2000 г., както и сключените договори с фи­
нансиращи институции,
основавайки се на постигнатите договоре­
ности между представителите на двете страни 
в рамките на Смесения българо-румънски 
комитет за изпълнението на проект „Нов 
мост на река Дунав при Видин – Калафат“,
с цел да осигурят експлоатирането и под­
дръжката на моста и на съответни елементи 
на прилежащата инфраструктура и да уредят 
свързаните с това правни, финансови и ор­
ганизационни въпроси, 
се договориха за следното:
Р а з д е л  I
ОБЩИ РАЗПОРЕДБИ
Приложно поле
Член 1
Това споразумение урежда въпросите, 
свързани със създаването на съвместно бъл­
гаро-румънско търговско дружество, което да 
изпълнява функциите на оператор на новия 
мост на река Дунав при Видин – Калафат след 
въвеждане в експлоатация, неговите права, 
задължения и условия за осъществяване на 
дейност, както и относно установяването на 
собствеността и други въпроси, свързани с 
обекта.
Определения
Член 2
За целите на това споразумение:
1. „договарящи страни“ означава прави­
телството на Република България и прави­
телството на Румъния;
2. „оператор“ означава юридическо 
лице – търговец под формата на акционерно 
дружество, чийто капитал е собственост на 
Република България и Румъния, на което с 
това споразумение се предоставят права и 
се възлагат задължения по експлоатацията, 
управлението и поддръжката на обекта;
3. „територия на договарящата страна“ 
означава територията на Република България 
или територията на Румъния;
4. „Рамковото споразумение“ е Споразу­
мението между правителството на Република 
България и правителството на Румъния за 
техническите, финансовите, правните и ор­
ганизационните въпроси, свързани с изграж­
дането на нов граничен комбиниран (пътен 
и железопътен) мост между двете страни на 
река Дунав, подписано на 5 юни 2000 г.;
5. „обект“ означава мостът (както е дефи­
ниран по-долу в т. 6 от този член) и системите 
на прилежащата инфраструктура до точките на 
тяхното свързване със съществуващата пътна 
и железопътна подходна инфраструктура на 
териториите на договарящите страни;
6. „мост“ означава мостовото съоръжение 
(както е дефинирано по-долу в т. 9 от този 
член) ведно със съответните части от пътната 
инфраструктура на обекта и железопътната 
инфраструктура на обекта (всяка от тях, както 
е дефинирана по-долу в т. 10 и11 от този член) 
и други съоръжения и сигнализации върху 
него, изградено между първите устои между 
българския и румънския бряг на 796 км на 
река Дунав при Видин – Калафат;
7. „прилежаща инфраструктура“ означава 
инфраструктурата, разположена на терито­
риите на договарящите страни, свързваща 
моста със съществуващата железопътна и 
пътна подходна инфраструктура;